section_heading: In Waves (2011. – 2012.)
paragraph_text: Peti po redu studijski album sastava Trivium, naziva In Waves izlazi 2011. godine. Na ovom albumu im se pridružuje mladi bubnjar Nick Augusto, kao zamjena za Travisa Smitha. Sastav se na ovom albumu vraća svojim korijenima i više zvuči kao Ascendancy, nego kao The Crusade. Singlovi s ovog albuma su "In Waves", "Built To Fall", "Black" te "Watch the World Burn". Sastav je 2012. godine nastupio na godišnjim Revolver Golden Gods nagradama kao glavni izvođač večeri.